
-הודעה לעיתונות- 






‏26 ספטמבר 2011
סניף חדש בבאר-שבע למכון קווים לעיצוב ואדריכלות
מכון קווים לעיצוב ואדריכלות, מבתי הספר הפרטיים המובילים בתחום העיצוב, מתרחב דרומה ופותח בימים אלו סניף חדש בבאר שבע. הסניף החדש ממוקם ב"בית האמנים בנגב", בתוך בית ערבי ישן בעיר העתיקה. הסניף מצטרף לארבעת סניפי 'קווים' הנוספים, הפרושים ברחבי הארץ: חיפה, רעננה, ראשל"צ, ות"א, והופך את 'קווים' לבית הספר לעיצוב בעל הפריסה הרחבה ביותר בארץ.

הסניף בבאר שבע, נפתח על רקע ביקוש לבית ספר איכותי, אשר יאפשר לאוכלוסיה הדרומית באזור הנגב, ללמוד עיצוב בסביבת המגורים, מבלי להרחיק לאזור המרכז. הסניף מציע, ככל סניפי 'קווים', לימודי עיצוב פנים, עיצוב גרפי, הום סטיילינג וכן מכינה ללימודי העיצוב.

החל משנת הלימודים הקרובה מכון קווים מתחדש גם במסלולי לימוד חדשים, אשר ילמדו בכל הסניפים: עיצוב תעשייתי, עיצוב מטבחים, תוכנות גרפיות, עיצוב אופנה, סטיילינג אופנה, ועיצוב חלונות ראווה. 
לדברי סער גולן, הבעלים של מכון 'קווים': "המסלולים החדשים נפתחו על רקע הביקוש הגובר ללימוד מקצועות פרקטיים בתחומי האופנה והעיצוב במסלולים קצרים באופן יחסי. הייחוד של 'קווים' כמקום שמשלב בין לימוד חווייתי לפרקטיקה מקצועית יבוא לידי ביטוי גם במסלולים החדשים." 
סניף 'קווים' באר שבע: רחוב האבות 55, בית האמנים בנגב. טל': 1700505076 שלוחה 1
לפרטים נוספים: יפעת בן-דרור – 052-3550920
אודות מכון קווים:
מכון קווים לעיצוב ואדריכלות, נוסד בשנת 2000 ע"י אדר' סער גולן, ופועל כיום בפריסה של 5 סניפים: חיפה, רעננה, ראשון לציון, תל-אביב והסניף החדש בב"ש. המכון דוגל בשילוב לימוד חוויתי עם פרקטיקה מקצועית וכולל מכינה לעיצוב ואדריכלות, בי"ס ללימודי עיצוב ומשרד אדריכלים.
בינואר 2010 נחנך קווים בנמל,  מרכז ייחודי וראשון מסוגו בארץ, המציע פעילויות, אירועים חווייתיים ותכנים מקצועיים לקהל האדריכלים והמעצבים בישראל. בחירת התכנים מבוססת על הבנת הצרכים המקצועיים והצורך של קהל האדריכלים והמעצבים להישאר מעודכן בתחום משתנה ודינמי. לצד התכנים המקצועיים, מציע המרכז תערוכות, סדנאות והרצאות לקהל שוחר עיצוב. 
http://www.cavim.co.il/

